Samið verður við Reyni um akstur innanbæjarstrætó Reynir Jóhannsson átti lægra tilboðið í strætóakstur innanbæjar á Akranesi næstu fjögur árin , en tilboð voru opnuð á mánudag . Reynir bauð 10,7 milljónir króna á ári í aksturinn . Hitt tilboðið kom frá Skagaverki , sem séð hefur um aksturinn undanfarin ár og hljóðaði það upp á 16,4 milljónir króna . Gísli S. Einarsson bæjarstjóri segir að framkvæmdastjóri Skipulags - og umhverfisstofu bæjarins hafi lagt til við bæjarráð að samið verði við Reyni um aksturinn enda útlit fyrir um fimm milljóna króna sparnað hjá bænum vegna þessa útboðs .